Caldeirón (signo)

O caldeirón ou antígrafoGonzález Rei, Begoña (2004). Ortografía da lingua galega. A Coruña: Galinova Editorial. ISBN 84-9737-041-4. é un signo tipográfico (¶) que marca a fin dun parágrafo.

 Historia 

A súa forma orixinouse posiblemente a partir dun "C", abreviación do latín "capitulum" (capítulo), que co tempo foi atravesado por varias liñas verticais para que se distinguise mellor. 
miniatura|esquerda|Posible evolución do signo.

Na Idade Media empregábase para sinalar nun texto o inicio dunha nova idea ou argumentación. O signo caeu en desuso cando os impresores da segunda metade do século XVI adoptaron a práctica de separar os parágrafos en liñas distintas.

 Usos actuais 
En informática, nos procesadores de texto máis comúns (Microsoft Word, LibreOffice Writer etc.) é un carácter non imprimíbel que marca a fin de parágrafo e que se obtén premendo a tecla “Enter”. Ademais é a icona do botón da barra de ferramentas “Caracteres non imprimíbeis”, cuxa función é mostrar no texto as marcas de fin de parágrafo e outros caracteres de formato ocultos, como as tabulacións, os espazos e os saltos de páxina.

 Notas 

 Véxase tamén 
 Outros artigos 
 Parágrafo

Categoría:Símbolos
Categoría:Puntuación